Martin Sandberger arbeidet for Dannecker ved deportasjon av jøder fra Italia. De to var bekjente fra Tübingen. Dannecker arbeidet for Eichmann ved deportasjoner fra Bulgaria (1943), Frankrike og Ungarn (1944). Bulgaria tillot deportasjoner fra annekterte områder men ikke av jøder med bulgarsk statsborgerskap innenfor Bulgarias gamle grenser. Dannecker ivret for å deportere alle jøder fra Bulgaria, men ble stanset av kong Boris som ble støttet av den ortodokse kirken. Etter Boris' død kom ikke Dannecker noen vei med deportasjoner fra bulgarsk kjerneområde.